Serciaa
Serciaa (Cerchiate) l'è ona frazion del comun milanes de Per. L'è traversada de l'Olona.

Storia
In del Medioev l'era on feud del Monastee de San Maurizzi a Milan. La prima volta che se sent parlà de Serciaa l'è in del 1148, quand che 'l papa Eugeni III l'ha confermaa a la badessa del monastee milanes el possediment del paes de Circolate.
L'è staa a longh on comun indipendent, che 'l faseva part de la Piev de Trenn e 'l gh'eva ona frazion ciamada Serciarell.

In del 1928 la gh'è stada la fusion cont el comun de Per, anca se i abitant de Serciaa voreven vess taccaa a Rò.

Vos correlaa
Per
Serciarell
Piev de Trenn

Referenz

Frazzion di comun de la cità metropolitana de Milan
Comun de la Piev de Trenn
Vegg comun de la Lombardia